‘জাতীয় পাঠাগার আন্দোলন-জাপাআ’ সারাদেশের বেসরকারি গ্রন্থাগারগুলোকে একটি ছাতার নিচে নিয়ে পাঠাগারের মানোন্নয়ন বৃদ্ধির পাশাপাশি প্রতিটি গ্রামে অন্ত:ত একটি করে পাঠাগার গড়ার কাজ করে যাচ্ছে সঙ্গবদ্ধ হয়ে। একঝাঁক তারুণ্যের মনে শৈশব থেকে পাঠাগার গড়ার যে দীপ্ত স্বপ্ন, সেই স্বপ্নের সারথী হতে রাষ্ট্র যদি এগিয়ে আসে, তাহলে ‘বই পড়ি পাঠাগার গড়ি’ শ্লোগানে এই সংগঠনটি সব গ্রামে পাঠাগার গড়ার কাজটি আরো দ্রুত করতে পারবে। অর্ধশতাধিক পাঠাগার এরই মধ্যে সারাদেশে প্রতিষ্ঠিত হয়েছে জাপাআ’র সদস্যদের ঐকান্তিক প্রচেষ্টায়। গ্রন্থাগার দিবস তাদের নতুন ভাবনা আর কর্মপরিকল্পনার নবজাগরণ ঘটবে এটা নিশ্চিত। তবে গণগ্রন্থাগারগুলোর জন্যে সরকারের যে বাজেট ও কর্মপরিকল্পনার কচ্চপগতি, তা দিয়ে মানুষের বই পড়ার আকাঙ্ক্ষা আশানুরূপ পূরণ হবে না।